Unionin yleisen tuomioistuimen määräys (neljäs jaosto) 12.12.2012 – Cooperativa San Marco fra Lavoratori della Piccola Pesca ym. vastaan komissio
(asia T‑260/00)
Kumoamiskanne – Valtiontuki – Venetsian ja Chioggian alueille sijoittautuneiden yritysten sosiaalikulujen alentaminen – Päätös, jolla tukijärjestelmä todetaan yhteismarkkinoille soveltumattomaksi ja jolla maksettu tuki määrätään perittäväksi takaisin – Kanne, jonka tutkittavaksi ottamisen edellytykset osittain selvästi puuttuvat ja joka on osittain selvästi täysin perusteeton
1.                     Tuomioistuinmenettely – Oikeudenkäyntiväite – Päätös käsitellä pääasian yhteydessä vaatimus oikeudenkäyntiväitteen tutkimisesta erikseen – Kanteen hylkääminen asiakysymyksen osalta ilman, että oikeudenkäyntiväitteeseen otetaan kantaa – Unionin yleisen tuomioistuimen harkintavalta (unionin yleisen tuomioistuimen työjärjestyksen 111 artikla ja 114 artiklan 4 kohta) (ks. 21–23 kohta)
2.                     Valtiontuki – Käsite – Etuuden myöntäminen tuensaajille – Toimenpiteet, joilla on tarkoitus hyvittää mahdolliset kilpailuhaitat, joita jäsenvaltion tietylle alueelle sijoittautuneille yrityksille aiheutuu, kuuluvat valtiontuen käsitteen piiriin (EY 87 artiklan 1 ja 3 kohta) (ks. 31 ja 32 kohta)
3.                     Valtiontuki – Komission suorittama tutkinta – Tukijärjestelmän tutkinta kokonaisuudessaan – Hyväksyttävyys (EY 87 artiklan 1 kohta ja EY 88 artikla) (ks. 39 kohta)
4.                     Valtiontuki – Komission päätös – Laillisuuden arviointi päätöksen tekohetkellä käytettävissä olleiden tietojen perusteella (ks. 40)
5.                     Valtiontuki – Kilpailua rajoittava vaikutus – Vaikutus jäsenvaltioiden väliseen kauppaan – Komission todistustaakan ulottuvuus (EY 88 artikla) (ks. 44 ja 45 kohta)
6.                     Valtiontuki – Kielto – Poikkeukset – Tuet, joiden voidaan katsoa soveltuvan yhteismarkkinoille – Tuet kehityksen edistämiseen tietyillä alueilla – Poikkeuksen piiriin eivät kuulu toimintatuet poikkeustapauksia lukuun ottamatta (EY 87 artiklan 3 kohdan c alakohta) (ks. 50 ja 51 kohta)
7.                     Valtiontuki – Tukisuunnitelmat – Täytäntöönpano ennen komission lopullisen päätöksen tekemistä – Komission päätös, jolla tuki määrätään palautettavaksi – Perusteluvelvollisuuden ulottuvuus (ks. 55 kohta)
Aihe
Sosiaaliturvamaksujen alentamista koskevien lakien nro 30/1997 ja nro 206/1995 mukaisista Venetsian ja Chioggian alueella sijaitseviin yrityksiin kohdistuvista tukitoimenpiteistä 25.11.1999 tehdyn komission päätöksen 2000/394/EY (JO 2000, L 150, s. 50) kumoamista koskeva kanne
Ratkaisu
1)
Euroopan komission esittämä oikeudenkäyntiväite käsitellään pääasian yhteydessä.
2)
Kanne hylätään, koska sen tutkittavaksi ottamisen edellytykset osittain selvästi puuttuvat ja koska se on osittain selvästi täysin perusteeton.
3)
Cooperativa San Marco fra Lavoratori della Piccola Pesca – Burano Soc. coop. rl, Cooperativa Coopesca – Organizzazione tra Produttori e Lavoratori della Pesca – Chioggia Soc. coop. rl, Cooperativa tra i Lavoratori della Piccola Pesca di Pellestrina Soc. coop. rl, Cooperativa Pescatori di San Pietro in Volta Soc. coop. rl, Murazzo – Piccola Società Cooperativa rl, RAM – Società Cooperativa fra Lavoratori della Pesca, Raccoglitori ed Allevatori di Molluschi, Confcooperative – Unione Provinciale di Venezia ja Comitato ”Venezia Vuole Vivere” vastaavat omista oikeudenkäyntikuluistaan, ja ne velvoitetaan korvaamaan Euroopan komission oikeudenkäyntikulut.
4)
Italian tasavalta vastaa omista oikeudenkäyntikuluistaan.